CELEX: 32020D0903
Language: hu
Date: 2020-06-29 00:00:00
Title: A Tanács (KKBP) 2020/903 határozata (2020. június 29.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról

30.6.2020   
               
               
                  HU
               
               
                  Az Európai Unió Hivatalos Lapja
               
               
                  L 207/32
               
            
         A TANÁCS (KKBP) 2020/903 HATÁROZATA
         (2020. június 29.)
         az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2013. május 22-én elfogadta a 2013/233/KKBP határozatot (1), amellyel létrehozta az Európai Unió líbiai integrált határigazgatást segítő misszióját (EUBAM Líbia).
                  
               
                     (2)
                  
                  
                     A Tanács 2018. december 17-én elfogadta a (KKBP) 2018/2009 határozatot (2), amellyel 2020. június 30-ig meghosszabbította az EUBAM Líbia megbízatását.
                  
               
                     (3)
                  
                  
                     A Politikai és Biztonsági Bizottság (PBB) 2020. április 16-án megállapodásra jutott arról, hogy a Covid19-világjárvány miatt egy évvel meg kell hosszabbítani az EUBAM Líbia missziót, változatlan megbízatással, amelyet felül lehet majd vizsgálni, ha a körülmények engedik.
                  
               
                     (4)
                  
                  
                     A PBB 2020. május 14-én megállapodott továbbá arról, hogy Vincenzo TAGLIAFERRI – akit a Politikai és Biztonsági Bizottság a (KKBP) 2016/1634 határozatával (3)2016. augusztus 30-án nevezett ki misszióvezetővé, és akinek a megbízatását több alkalommal meghosszabbította, legutóbb 2020. június 30-ig a Politikai és Biztonsági Bizottság (KKBP) 2019/2077 határozatával (4) – 2020. szeptember 30-ig továbbra is töltse be ezt a megbízatást.
                  
               
                     (5)
                  
                  
                     A 2013/233/KKBP határozatot ennek megfelelően módosítani kell.
                  
               
                     (6)
                  
                  
                     Az EUBAM Líbia végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A 2013/233/KKBP határozat a következőképpen módosul:
            
                        1.
                     
                     
                        a 6. cikk a következő bekezdéssel egészül ki:
                        
                           „(8)   A 2020. július 1-jétől 2020. szeptember 30-ig tartó időszakban a misszió vezetője Vincenzo TAGLIAFERRI.”.
                        
                     
                  
                        2.
                     
                     
                        a 13. cikk (1) bekezdésében a hatodik albekezdés helyébe a következő rendelkezés lép:
                        „Az EUBAM Líbia kiadásainak fedezésére szánt pénzügyi referenciaösszeg a 2019. január 1-jétől 2021. június 30-ig tartó időszakra 60 038 863,03EUR.”.
                     
                  
                        3.
                     
                     
                        a 16. cikkben a második bekezdés helyébe a következő szöveg lép:
                        „Ezt a határozatot 2021. június 30-ig kell alkalmazni.”.
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 29-én.
            
               
                  a Tanács részéről
               
               
                  az elnök
               
               A METELKO-ZGOMBIĆ
            
         
         
            (1)  A Tanács 2013/233/KKBP határozata (2013. május 22.) az Európai Unió líbiai integrált határigazgatást segítő missziójáról (EUBAM Libya) (HL L 138., 2013.5.24., 15. o.).
         
            (2)  A Tanács (KKBP) 2018/2009 határozata (2018. december 17.) az Európai Unió líbiai integrált határigazgatást segítő missziójáról (EUBAM Libya [helyesen: Líbia]) szóló 2013/233/KKBP határozat módosításáról és meghosszabbításáról (HL L 322., 2018.12.18., 25. o.).
         
            (3)  A Politikai és Biztonsági Bizottság (KKBP) 2016/1634 határozata (2016. augusztus 30.) az Európai Unió líbiai integrált határigazgatást segítő missziója (EUBAM Líbia) misszióvezetőjének kinevezéséről (EUBAM Líbia/1/2016) (HL L 243., 2016.9.10., 10. o.).
         
            (4)  A Politikai és Biztonsági Bizottság (KKBP) 2019/2077 határozata (2019. november 28.) az Európai Unió líbiai integrált határigazgatást segítő missziója (EUBAM Líbia) misszióvezetője megbízatásának meghosszabbításáról (EUBAM Líbia/1/2019) (HL L 316., 2019.12.6., 32. o.).